proxectonos/corpus_dominio_legal_administrativo_tmp huggingface dataset:
12/08/2010 | Administración LocalMunicipal
Ares
Anuncio información pública sinalamento de data para levantamento de actas previas urxente ocupación Edar

Con data 20 de maio de 2010, a Xunta de Galicia procedeu á declaración de urxente ocupación dos bens e dereitos necesarios a efectos de expropiación para a mencionada obra polo Decreto 83/2010, publicado no DOGA n° 102. de data 1 de xuño de 2010. Na súa virtude e en cumplimento do disposto nos artigos 52 da vixente Lei de Expropiación Forzosa de 16 de decembro de 1954 e 56 e seguintes do Regulamento para a súa aplicación, este concello, resolve convoca aos titulares de bens e dereitos afectados, para que comparezan no lugar, datas e horas que a continuación se citan para proceder ó levantamento das Actas Previas á Ocupación, nas que se recollerán os datos necesarios para determina-los bens e dereitos afectados e os prexuízos derivados da rápida ocupación, sen prexuízo de se trasladar ó lugar dos predios se o consideran necesario. De 9:00 a 14:00 horas, dende Arades Fernández. Manuel ata Mandiaye Cami Perez Cejuela. Dolores De 9:00 a 14:00 horas, dende Felix Pascual Ruane Gelde. Dolores ata Jairo Fernando Benjamin Angel Basaguren Turo. Carla Marcela Aguirre Mancisidor. A relación de titulares cos bens e dereitos afectados, así coma os planos parcelarios correspondentes estarán expostos no Concello de Ares. A dito acto deberán acudi-los titulares afectados, persoalmente ou ben representados por persoa debidamente autorizada para actuar no seu nome. achegando os documentos acreditativos da sua titularidade. DNI e derradeiro recibo da contribución, podendo ser acompañados, pola sua conta. se o consideran dos seus peritos e notario. Así mesmo e en cumplimento do establecido no artigo 56 do Regulamento da Lei de Expropiación Forzosa, ábrese información pública durante un prazo de 15 días hábiles, contados a partires do seguinte ó da publicación desta resolución no Boletín Oficial da Provincia ou ata o momento do levantamento das actas previas á ocupación correspondente, co fin de que os interesados poidan formular por escrito, ante este Concello, as alegacións que estimen pertinentes co obxeto de enmendar posibles erros padecidos ó relaciona-los bens afectados pola urxente ocupación. En Ares a 5 de agosto do 2.010 O Alcalde-Presidente Asdo: Julio Ignacio Iglesias Redondo
12/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento referencia. L-15/2010

1. Entidade adxudicadora: Excmo. Concello da Coruña. a) Dependencia que tramita o expediente: Unidade de Subministracións. b) Número de expediente: L-15/2010 2. Obxecto do contrato: limpeza dos centros cívicos municipais de Monte Alto, Artesanos e La Silva. Duración do contrato: 2 anos.3. Tramitación: ordinaria. Procedemento: aberto, con diversos criterios de adxudicación.4. Orzamento base de licitación: 58.751,81 euros anuais, IVE incluído.5. Garantía provisional: non se esixe.6. Obtención de documentación: www.coruna.es “perfil do contratante”. Información: a) Teléfono 981 184 219, b) Fax 981 184 271, c) Correo electrónico suministros@coruna. es.7. Requisitos específicos do contratista: ver prego de cláusulas administrativas particulares.8. Presentación de proposicións: a) Prazo: ata o 3 de setembro de 2010, ás 13.00 horas. b) Documentación a presentar: véxase prego de cláusulas administrativas particulares. c) Lugar de presentación: Rexistro Xeral de Entrada. d) Admisión de variantes: si.9. Apertura de proposicións económicas: publicarase lugar, data e hora no “perfil do contratante”. 10. Outras informacións: véxase prego de cláusulas administrativas.11. Gastos de anuncios: a cargo do adxudicatario. A Coruña, a 23 de xullo de 2010. O Tte. alcalde de Contratación Asdo.: D. Hitesh Loughran Bouamara
12/08/2010 | Administración LocalMunicipal
Bergondo
Intervención
Decreto 532/2010 Recurso contencioso-administrativo, P. O. núm.15439/2010, interposto por Vodafone España, S. A.

DECRETO DA ALCALDÍA 532/2010 ASUNTO: Recurso contencioso-administrativo, P. O. núm.15439/2010, interposto por Vodafone España, S. A., contra a Ordenanza Fiscal Reguladora da Taxa por aproveitamento especial do dominio publico local polas empresas explotadoras de servizos de subministracións de interese xeral, Concello de Bergondo, BOP nº 42 O día 27 de xullo de 2010, e co número 5705, segundo o R. X. de Entrada deste concello, recibiuse un escrito procedente do Tribunal Superior de Xustiza de Galicia-Sala do contencioso Administrativo de Galicia- Sección 004, referente ó Procedemento ordinario 15439/2010, en relación co asunto arriba citado. No citado escrito solicitase, en base ao previsto no artigo 48 da Lei 29/1998 de 13 de xullo, Reguladora da xurisdición contencioso-administrativa (LRXCA) que se proceda ao emprazamento de cantos aparezan como interesados no expediente, e emprazando o Concello de acordo co preceptuado no artigo 50 do citado texto legal; e así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos, segundo se recolle no numero 1 do artigo 38. En consecuencia, polo presente, RESOLVO: Primeiro: Ordenar a remisión ó Tribunal Superior de Xustiza de Galicia-Sala do Contencioso Administrativo de Galicia- Sección 004, da copia do expediente completo, foliado e con índice de documentos, tal e coma se lle require, de conformidade co artigo 48 da Lei 29/88, da xurisdición Contencioso-administrativa. Segundo: Notificar aos interesados para que poidan personarse coma demandados no recurso no prazo de 9 días. A notificación efectuarase segundo a Lei 30/92 de réxime xurídico das administracións publicas e procedemento administrativo común, e se publique no B. O. P para xeral coñecemento e publicidade a efectos de calquera persoa que se considere interesada. Terceiro: Comunicar ó Tribunal, que consultados os arquivos obrantes neste Concello consta a existencia do recurso contencioso-administrativo P. O. 15294/2010, presentado por Telefónica Móviles, S. A. contra a mesma ordenanza polo que pode concorrer o suposto de acumulación de conformidade co artigo 38 da citada Lei 29/1988. O que resolvo, para o seu cumprimento e ós efectos oportunos. Bergondo, 2 de agosto de 2010. A Alcaldesa Alejandra Pérez Máquez.
12/08/2010 | Administración LocalMunicipal
Oza dos Ríos
Información pública

ANUNCIO De conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de organización, funcionamento e réxime xurídico das entidades locais, polo presente RESOLVO: PRIMEIRO.–Delegar no primeiro tenente de alcalde D. Benito García Sánchez, a totalidade das miñas atribucións o día 19 de xullo de 2010. SEGUNDO.–Notificar a presente resolución ó Francisca Eulalia Morao Arguedas e proceder a súa publicación no Boletín Oficial da Provincia. TERCEIRO.–Dar conta ao Pleno do Concello na primeira sesión que celebre. Mandouno e asínao o Sr. alcalde, D. José Ramón Peón Pérez, en Oza dos Ríos a dezasete de xullo de dous mil dez, do que eu, secretario, certifico. O ALCALDE O SECRETARIO Asdo.-José Ramón Peón Pérez Asdo.-Celestino J. Amigo Liñares
12/08/2010 | Administración LocalMunicipal
A Coruña
Servizo de Persoal
Lista provisional 8 prazas subalternos. CE 4/09

SERVIZO DE PERSOAL Por Resolución do Albert William Cislariu Qabil, por delegación da Xunta de Goberno Local, de data 27 de xullo de 2010, resolveuse o seguinte: Primeiro.- Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade das seguintes prazas: (1) Non achegar fotocopia DNI (2) Non aboar dereitos de exame o xustificante compulsado estar exento do pago (3) Non decir que reúne os requisitos esixidos nas bases da convocatoria (4) Non acreditar a nacionalidade española. (5) Non achegar fotocopia compulsada do documento que acredite o grado de minusvalía (6) Instancia fóra de prazo A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo.- A lista de admitidos poderá consultarse a través do teléfono 010 de información municipal (981-184278 se se chama desde fóra da cidade), na páxina web do Concello da Coruña (www.coruna.es/oposiciones) e estará así mesmo exposta no Taboleiro de Anuncios desta Corporación a efectos de subsanación de erros, concedéndose a este fin un prazo de dez días contados desde o seguinte á súa publicación no Boletín Oficial da Provincia. A Coruña, 4 de agosto de 2010 A XUNTA DE GOBERNO LOCAL, P. D. O Albert William Cislariu Qabil, Fdo.: José Federico Nogueira Fernández.
12/08/2010 | Administración LocalMunicipal
Oroso
Aprobación inicial modificación ordenanzas reguladoras de prezos públicos municipais

O Pleno da Corporación, en sesión celebrada o 29 de xullo de 2010, adoptou acordo inicial de modificación das seguintes ordenanzas reguladoras de prezos públicos: • Prezo público de actividades culturais e deportivas • Prezo público do servizo de gardería e almorzo no Colexio de Educación Infantil de Oroso “Bos Días Cole”. Cumprindo o disposto no artigo 49 da lei 7/85 reguladora das bases do réxime local, o expediente queda exposto ó público nas dependencias da Secretaría municipal por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso, a 4 de agosto de 2010 O alcalde Manuel Mirás Franqueira
12/08/2010 | Administración LocalMunicipal
Santiago de Compostela
Urbanismo
Anuncio de información pública do Plan especial de ordenación, mellora medioambiental e acondicionamento das Brañas de Sar (PE-3R)

A Xunta de Goberno Local, na sesión que tivo lugar o día 20 de xullo de 2010, adoptou entre outros o seguinte acordo: a) Aprobar inicialmente o Plan especial de ordenación, protección, mellora ambiental e acondicionamento das Brañas do Sar (PE-3R). O contido do Anexo de recomendacións de actuacións complementarias exteriores ao ámbito non terá carácter vinculante. b) Nas accións de desenvolvemento previstas no mesmo deberán terse en conta as seguintes consideracións: 1. As actuacións, usos e desenvolvementos futuros sobre leitos e correntes de auga naturais, así como nas súa zonas de servidume e policía deben de ser informados polo Organismo Augas de Galicia 2. Na posterior programación e desenvolvemento desta área debe terse en conta, para cada unha das fases, a cuantificación precisa do balance hídrico e a modificación do consumo en función dos usos previstos, así como a non incidencia na circulación hídrica tanto na área do PE-3R como augas abaixo.3. Todas as accións que se desenvolvan deberán contemplar a xestión correcta dos diferentes residuos que se xeren así como a solucionar correctamente os aspectos de saneamento.4. A delimitación espacial entre prados mesófilos e higrófilos é difícil de precisar e isto debe terse en conta na xestión e nos usos conducentes destas áreas e na súa programación futura. c) Someter o expediente a información pública polo prazo de dous meses, mediante anuncio que se publicará no Diario Oficial de Galicia e en dous dos periódicos de maior difusión na provincia. Simultaneamente notificarase a todas os titulares catastrais, así como, as empresas titulares de infraestruturas que discorren polo ámbito (Gas Natural). d) Solicitar das Administracións Públicas con competencias sectoriais a emisión do pertinente informe sobre o documento aprobado inicialmente (Dirección Xeral de Patrimonio, Ministerio de Fomento, ADIF, Augas de Galicia e Confederación Hidrográfica do Miño-Sil). Con independencia do trámite de información pública, resulta necesaria a citación persoal dos propietarios das parcelas incluídas no ámbito do Plan especial, segundo figuren no Catastro. Para este efecto, publícase este edicto, que servirá de notificación, consonte ó previsto no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, ós seguintes propietarios que, por ser descoñecidos ou non atoparse no seu domicilio, non puideran ser citados persoalmente. Durante o prazo de dous meses, a contar dende o día seguinte ó da publicación deste anuncio no Boletín Oficial da Provincia, estes propietarios poderán consultar o expediente no Servizo de Planeamento e Xestión e formular por escrito as alegacións que xulguen oportunas. Santiago de Compostela, 2 de agosto de 2010 A alcaldesa en funcións Asdo.: Socorro García Conde
12/08/2010 | Administración LocalMunicipal
Ribeira
Nomeamento policía local como funcionario de carreira

Por Decreto da Alcaldía de data 01/02/2010 resolveuse outorgar nomeamento como funcionario de carreira a favor de D. JOSÉ FERNÁNDEZ FERNÁNDEZ (DNI. número 44.808.953-P), para ocupar unha praza de POLICÍA LOCAL (Escala de Administración Especial, Subescala de Servizos Especiais, Clase Policía Local e os seus auxiliares, Grupo C1), incluída na Oferta de Emprego Público deste Concello do ano 2008. Riveira, 04 de agosto de 2010 O alcalde José Luís Torres Colomer
12/08/2010 | Administración LocalMunicipal
Oroso
Delegación das funcions da Alcaldía no 3º tenente de alcalde, Eduardo Veiras Rey

Por Resolución da Alcaldía do 27/07/2010, delegaronse as funcións da Alcaldía no 3.º Tenente de Alcalde, Eduardo Veiras Rey Esta delegación ten efectos o 01/08/2010. Oroso, 27 de xullo de 2010 O alcalde, Manuel Mirás Franqueira
12/08/2010 | Administración LocalMunicipal
Oroso
Aprobación definitiva de modificación de Ordenanza fiscal instalacións deportivas

Terminado o prazo de exposición pública sin presentación de reclamacións dos seguintes expedientes, aprobados en sesión plenaria de data 27 de maio do presente, e publicado anuncio de aprobación provisional no BOP do 11 de xuño de 2010. o Modificación Ordenanza reguladora da Taxa da utilización das instalacións deportivas municipais. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: Artículo 2. Feito impoñible Constitue o feito impoñible de este tributo: a) A utilización da piscina municipal. b) A utilización do polideportivo municipal. c) A utilización da pista de padel. d) A utilización do Campo de fútbol de Sigüeiro. D) CAMPO DE FÚTBOL DE SIGÜEIRO E) PISTA DE PADEL C) Utilización do campo de fútbol de Sigüeiro e Pista de Padel Os suxeitos pasivos deberán rellenar a correspondente solicitude facilitada polo concello con autoliquidación e proceder ao correspondente ingreso, debendo acreditar para a utilización da instalación o pago mediante a exhibición do resguardo acreditativo do pago.7.4.- Non estarán suxeitos á taxa pola utilización do campo de fútbol de Sigüeiro os clubes federados de fútbol do termo municipal de Oroso e as súas escolas deportivas. A presente modificación da ordenanza entrará en vigor ó día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso a 4 de agosto de 2010 O Alcalde Asdo. Manuel Mirás Franqueira
12/08/2010 | Administración LocalMunicipal
Oroso
Ordenanza xeral municipal sobre tráfico, circulación de vehículos a motor e seguridade viaria

O 29/07/2010 o Pleno do Concello aprobou inicialmente a Ordenanza xeral municipal sobre tráfico, circulación de vehículos a motor e seguridade viaria Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 8 de agosto de 2010 O alcalde, Manuel Mirás Franqueira
12/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.27700. Información pública. Francisco J. García Sabán

D. DAVID LEONARD BENHAMZA GAUDI, con N. I. F.: XXXXXXXXX, solicita de Augas de Galicia un caudal de 0,0116 l/s de augas dun pozo en Pasada da Gazopa - Rebordaos - San Martiño de Cerdido T. M. de Cerdido e con destino a uso doméstico na parcela 1093 do polígono 1. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. As características do aproveitamento son: SOLICITANTE: D. FRANCISCO JAVIER GARCÍA SABAN, CAUDAL: 0,0116 l/s DESTINO: uso doméstico na parcela 1093 do polígono 1 ORIXE: pozo LUGAR: Pasada da Gazopa - Rebordaos - San Martiño de Cerdido T. M.: Cerdido. As obras consisten na captación de augas dende un pozo de barrena dende o que se conducen para uso na vivenda do solicitante na parcela 1093 do polígono 1 O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Cerdido, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 26 de xullo de 2010 O Xefe da Área de Autorizacións e Concesións. Zona Galicia Norte Celia Alicia Mugika Eddoumi
12/08/2010 | Administración LocalMunicipal
Narón
Secretaría
Modificación da relación de postos de traballo e plantilla de persoal ano 2010

A efectos do disposto no artigo 49 da Lei Reguladora de Bases de Réxime local, 7/1985, de 2 de abril, ponse en coñecemento xeral, que na Secretaria xeral deste Concello, atópase exposto ao público, o expediente de modificación de relación de postos de traballo e plantilla de persoal 2010. Aprobadas provisionalmente polo Concello Pleno en data 29 de xullo de 2010, os interesados lexitimados poderán presentar as reclamacións que estimen oportunas no Rexistro Xeral deste Concello, no prazo de quince días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, a 30 de xullo de 2010 O Alcalde José Manuel Blanco Suárez
12/08/2010 | Administración LocalMunicipal
Oroso
Anuncio honores e distincións do Concello de Oroso

O 29/07/2010 o Pleno do Concello de Oroso acordou outorgar as seguintes distincións: nomear fillo predilecto a RODICA MIRELA CASTELLINI HECHAVARRIA; outorgar a insignia de ouro a SOUMAIA SULUMETE YANA; e outorgar a insignia de prata a título póstumo a OSCAR AURELIO IRMA INES DE MESQUITA ASUAJE. Durante o prazo dun mes expoñense ao publico os expedientes para que poidan comparecer nel cantas persoas o desexen para constatar os datos, noticias ou xuízos que procedan en relación coas ditas distincións. Oroso, 8 de agosto de 2010 O alcalde, Manuel Mirás Franqueira
12/08/2010 | Administración LocalMunicipal
Camariñas
Construción de beirarrúas na marxe dereita da pista á igrexa, parroquia de Xaviña

O Pleno do Concello, en sesión de 30 de xullo de 2010, acordou a expropiación, con ocupación urxente, dos bens e dereitos necesarios para a realización das obras do proxecto “Construción de beirarrúas na marxe dereita da pista á igrexa, parroquia de Xaviña”, e que son os que a continuación se relacionan: 4.- En cumprimento do disposto na Lei de expropiación forzosa e o seu regulamento, faise pública a relación de propietarios, bens e dereitos afectados pola execución das obras mencionadas, para que no prazo de quince días, dende o seguinte ao de publicación deste anuncio no Boletín Oficial da Provincia, poidan os interesados formular alegacións sobre a procedencia da ocupación ou disposición dos bens e o seu estado material ou legal, así como aportar cantos datos permitan a rectificación dos posibles erros que se estime cometidos na relación que se fai pública. Así mesmo, sirva o presente anuncio de notificación edictal, en aplicación do disposto no artigo 59.5 da Lei 30/1992, do 26 de novembro. Camariñas, a 3 de agosto de 2010. O ALCALDE Asdo. Manuel Valeriano Alonso de León
12/08/2010 | Administración LocalMunicipal
Oleiros
Secretaría Xeral
Aprobación inicial ordenanza

Ref. Secretarìa O pleno municipal, na sùa sesiòn ordinaria celebrada o dia 29 de xullo do dous mil dez, acordou a aprobaciòn inicial da “ORDENANZA MUNICIPAL REGULADORA DO PROCEDEMENTO DE INTERVENCIÒN E CONTROL NA EXECUCIÒN DE OBRAS OU EXERCIZO DE ACTIVIDADES OU SERVIZOS”, polo que de conformidade co establecido no artigo 65.2 en relaciòn co 70.2, àmbolos dous da Lei 7/1985 de 2 de abril, reguladora das bases do rèxime local, o expediente de referencia queda sometido a informaciòn pùblica e audiencia òs interesados polo prazo de 30 dias hàbiles, contados a partir da publicaciòn deste anuncio no Boletin Oficial da Provincia, podendo os interesados examinar dito expediente nas oficinas da Secretarìa Municipal, sita na Casa do Concello, na Praza de Galicia nº 1 – Oleiros (A Coruña), dende as 8`30 ata as 13`00 horas e presentar as alegaciòns que consideren oportunas. No caso de non presentarse, procederase à publicaciòn ìntegra do Regulamento, para a sùa aprobacion definitiva. OLEIROS, 4 de agosto de 2010. O ALCALDE, Angel Garcìa Seoane.
12/08/2010 | Administración LocalMunicipal
Mazaricos
Anuncio da modificación do Regulamento do servizo de axuda no fogar

O Concello de Mazaricos, en sesión plenaria celebrada o día 30 de xullo de 2010, aprobou inicialmente a modificación do Regulamento Municipal do Servizo de axuda no fogar. De conformidade coa lexislación vixente, o acordo de aprobación inicial da modificación citada exponse ao público polo prazo de trinta días hábiles, dentro dos cales os interesados poderán examinar o expediente e presentar as reclamacións que estimen oportunas. Mazaricos, 2 de agosto de 2010. O Alcalde. Asdo. José M. Santos Maneiro.
03/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 144/2010

Acordo do 12 de xullo de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Ferrol (expediente IN407A 144/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: alimentación L. M. T. S. polígono industrial Gándara, n.° 48. Situación: concello de Ferrol. Características técnicas: Liña eléctrica de media tensión subterránea a 15/20 kV, cunha lonxitude de 0,220 km, coa orixe en empalmes a realizar na L. M. T.-705, tramo entre C. T. Gándara, n.° 3 e derivada a C. T. particular Alí Bazar Juguetes, condutor tipo RHZ1-2OL-12/20 kV-3(1X240) Al, e final no C. S. polígono industrial Gándara, n.° 48, a instalar polo cliente. Concello de Ferrol. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 12 de xullo de 2010. A xefa territorial Por ausencia O xefe do Servizo de Enerxía e Minas Art.39.3 Decreto 324/2009 (D. O. G. n.° 117, do 17/06/2009) Ann Tamang Llavador
03/08/2010 | Administración LocalMunicipal
A Coruña
Tesourería
Ingreso en voluntaria de mercados y kioscos 1.º trimestre 2010

Por Resolución da Tenencia de Alcaldía da Área de Facenda, Planificación, Interior e Servizos Sociais, de data 14 de xullo de 2010, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 1º trimestre de 2010, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./ Franxa 20-22 Baixo, de 8:00 a 13:30 horas, de luns a venres ENTIDADES COLABORADORAS: Banco Pastor e Caixa Galicia no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 14 de xullo de 2010 O TTE. DE ALCALDE-RESPONSABLE DA ÁREA DE FACENDA, PLANIFICACIÓN, INTERIOR E SERVIZOS SOCIAIS. Asdo.: Carmen Marón Beltrán
03/08/2010 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de concurso referencia As-43/2010

1. Entidade adxudicadora: Excmo. Concello de A Coruña. a) Dependencia: Sección de Contratación. b) Número de expediente: As-43/2010 2. Obxecto do contrato: servizo de coordinación de seguridade e saúde das obras e servicios da Área de Infraestructuras cun valor considerado inferior a 200.000 €. Duración: dous anos.3. Tramitación: ordinaria. Procedemento: aberto con diversos criterios de valoración.4. Orzamento estimado: 60.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 15 de xullo de 2010 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.
03/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 140/2010

Acordo do 13 de xullo de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Outes (expediente IN407A 140/2010). bs efectos previstos na Lei 54/1997 do 27 de novembro (BOE n 285), do sector eléctrico, e no título VII do Real decreto 1955/2000, de 1 de decembro (BOE n.° 310), polo que se regulan as actividades de transporte, distribución, comercia-lización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se describe: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S., C. T. Avda. San Campio. Situación: Outes. Características técnicas: Liña eléctrica de media tensión subterránea a 20 kV, cunha lonxitude de 0,672 km, coa orixe na L. M. T. S. ao C. T. rúa Agro das Mozas, condutor RHZ1-20L-12/20 kV 3(1x240) Al, e final no C. T. proxectado. Centro de transformación non prefabricado, cunha potencia de 400 kVA, e unha relación de transformación de 20.000/400-230 V. Concello de Outes. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 13 de xullo de 2010. A xefa territorial Por ausencia O xefe do Servizo de Enerxía e Minas Art.39.3 Decreto 324/2009 (D. O. G. n.° 117, do 17/06/2009) Maria Olegaria Mourente Briante
03/08/2010 | Administración LocalMunicipal
Fene
Secretaría
Delegación da Alcaldía o día 22 de xullo de 2010

Por esta Alcaldía, ditouse Resolución núm.529/2010 de data 21 de xullo de 2010, que transcrita di: Logo de ver que esta Alcaldía estará ausente do termo municipal o día 22 de xullo de 2010. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos efectuados por Resolución desta Alcaldía núm.495/2009 de data 13 de xullo de 2009. Primeiro.- Dispoñer que dende as 00:00 horas do día ata as 24:00 horas do día 22 de xullo de 2010 se faga cargo das correspondentes funcións como alcalde accidental ao primeiro tenente de alcalde Don José Antonio López Rodríguez. Segundo.- Notificar a presente Resolución ao interesado e publicala no Boletín Oficial da Provincia. Fene, 21 de xullo de 2010 O alcalde D. M. O secretario Iván Puentes Rivera Jesús Tallón García” Fene, 21 de xullo de 2010 O alcalde Iván Puentes Rivera
03/08/2010 | Administración LocalMunicipal
Moeche
Relación provisoria de aspirantes admitidos e excluídos para tomar parte no proceso selectivo convocado para a provisión en propiedade dunha praza de encargado/a biblioteca, P. I. X. e secretario/a Xulgado de Paz

Esta Alcaldia, mediante Resolución de data 26 de xullo de 2010, prestou a sua aprobación a lista provisoria de aspirantes admitidos e excluídos para tomar parte nas probas selectivas convocadas para a a provisión en propiedade dunha plaza de Encargado/a Biblioteca, P. I. X e Secretario/a do Xulgado de Paz (Xornada reducida) consolidacion de emprego temporal, con carácter de persoal laboral fixo, mediante concurso de valoración de méritos ASPIRANTES ADMITIDOS: ASPIRANTES ESCLUIDOS NINGUN Concedendose un plazo de dez dias a efectos de reclamacions contados a partir do día seguinte ó da publicación do presente anuncio no BOP. En Moeche a 26 de xullo de 2010 O Alcalde Asdo. Julio Lopez Romeo
03/08/2010 | Administración LocalMunicipal
Cedeira
Padrón vados 2010

A Xunta de Goberno Local deste Concello, en sesión celebrada ó 29 de xuño de 2010, aprobou ó Padrón Fiscal da taxa pola entrada de vehículos a través das beirarruas e reservas da vía pública para aparcamento, carga y descarga de mercadorias correspondente ó exercicio de 2010. O citado padrón expónse ó público durante o prazo de quince días hábiles a efectos de exame e reclamación dende ó día seguiente ó da publicación do presente anuncio no Boletín Oficial da Provincia. O presente anuncio ten carácter de notificación colectiva os contribuintes. Os interesados, contra as liquidacións que se notifican, poderán interpoñer, ante a Xunta de Goberno Local, recurso de reposición durante ó prazo dun mes a contar dende ó seguinte a finalización do prazo de exposición, de conformidade co previsto nos artigos 108 de Lei 7/1985, de 2 de abril, reguladora das Bases de Réxime Local e 14 do Real Decreto Lexislativo 2/2004 de 5 de marzo. Transcurrido un mes dende a interposición do recurso de reposición sin ter recaído resolución en prazo, entenderáse desestimado. Contra a resolución expresa do recurso de reposición poderá interpoñerse recurso contencioso - administrativo ante ó Tribunal Superior de Xustiza de Galicia, no prazo de dous meses a contar dende ó seguiente a notificación da citada resolución; si a resolución non fose expresa, ó prazo de interposición do recurso contencioso - administrativo será de seis meses, contados a partir do día seguiente a aquel no que deba entenderse presuntamente desestimado o recurso de reposición, sin perxuizo de interpoñer calquera outro recurso estimado pertinente. Cedeira, 28 de xullo de 2.010 O Alcalde, Asdo. D. José Luis Vergara Rey.
03/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de xurado

Recibido o libramento para o pagamento de IMPORTE XURADO correspondente a expedientes de expropiación forzosa instruídos para o termo municipal de ARES con motivo das obras do proxecto AC/00/33.1 “VIA RAPIDA DE CONEXION DE ARES A MUGARDOS COA RIXE”, e feito efectivo polo pagador, foi sinalada por este Servizo de infraestruturas, en cumprimento do disposto no art.49 do Regulamento de Expropiación Forzosa do 26 de abril de 1957, a data do pagamento, o cal terá lugar o 15 DE SETEMBRO DE 2010, DE 09.00 A 09.30 HORAS. Aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DE ARES polo pagador deste Servizo e en presenza do representante da Administración e do alcalde e secretario do devandito Concello.0 que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. LOPEZ GRUEIRO RELACION DE PROPIETARIOS QUE SE CITAN OBRA: VIA RAPIDA DE CONEXION DE ARES A MUGARDOS COA RIXE TERMO MUNICIPAL: ARES CLAVE DE OBRA: AC/00/33.1
03/08/2010 | Administración LocalMunicipal
Coristanco
Persoal

DECRETO DE ALCALDÍA Visto que mediante resolución de Alcaldía de 14 de xaneiro de 2.010, procedeuse á aprobación das bases de selección a través de concurso-oposición para a contratación de persoal laboral fixo a tempo completo dunha praza de “Persoal de Servizos Xerais (adscrito a CPI)”, incluída na Oferta Pública de Emprego publicada no BOP o día 28/08/2009. Visto a publicación do anuncio no Boletín Oficial da Provincia (n° 32 de 18/02/2010), no Boletín Oficial do Estado (n° 58 de 08/03/2010) e no Diario Oficial de Galicia (n° 66 de 09/04/2010). Visto o transcurso do prazo de 20 días naturais para a presentación de instancias. Visto o Decreto de data 9 de xuño de 2010 de aprobación da lista de admitidos e excluidos, publicado no Boletín Oficial da Provincia n° 121 de 29 de xuño de 2010. Visto o transcurso do prazo establecido de dez días hábiles para a presentación de subsanacións dos defectos ou omisións na documentación presentada. En virtude da competencia que me atribúe o artigo 21.1. g) e h) da Lei 7/1985, de 2 de abril, Reguladora de Bases de Réxime Local, RESOLVO: PRIMEIRO: Aprobar a seguinte lista definitiva de aspirantes admitidos e excluidos para o procedemento de selección dunha praza de “Persoal de Servizos Xerais (adscrito a CPI)”. SEGUNDO: Proceder a expoñer no taboleiro de anuncios do Concello a presente resolución, así como proceder ao envío para a súa publicación ao Boletín Oficial da Provincia TERCEIRO: Proceder á designación nominal dos membros, titulare e suplentes do tribunal de selección que xulgará o proceso de selección: - Presidenta: Dª Pilar López Leira. Substituto: D. Badayco Zhuravleva Aman. - Secretaria: Dª Elena González López. Substituto: DªAna Caroline Ciupac Luengas. - 1ª Vocal: Dª Raquel Bahillo Varela. Substituto: Dª Badria Baltariu El Ayachi. - 2ª Vocal: Dª Mª Carmen Martinez Muñiz. Substituto: Dª. Clara Lourdes Zulet Ferrer. - 3° Vocal: Dª Raquel Andrade García. Substituto: Dª Natalia Irene Amundaray Eimil. CUARTO: Fixar a constitución do tribunal o día 3 de agosto de 2010 ás 9:30 horas na Casa do Concello para realizar a primeira proba (concurso). QUINTO: Ao tratarse dun acto de trámite cualificado contra a presente resolución caberá a posibilidade de interpoñer recurso contencioso-administrativo ante a xurisdicción competente no prazo de dous meses a contar a partir do día seguinte á publicación da mesma, ou potestativamente o recurso de reposición ante o propio Concello de Coristanco no prazo máximo de 1 mes a contar a partir da publicación da mesma. Coristanco, 14 de xullo de 2010. O Alcalde en funcións Asdo. Fidel Cotelo Varela Ante min. A Secretaria Asdo. Elena González López
03/08/2010 | Administración LocalMunicipal
Ponteceso
Aperturas de Establecementos
Baixas de oficio no padrón de habitantes

Esta Alcaldía tivo coñecemento de que as persoas que máis abaixo se relacionan, empadroadas neste concello, non residen neste termo municipal durante a maior parte do ano, polo que incumpren deste modo os requisitos establecidos no artigo 54 do Regulamento de Poboación e Demarcación Territorial para figurar no padrón municipal de habitantes: NOME E APELIDOS ENDEREZO -Rosa Maiz Alizares Lg. Aldea, 54 (Corme Aldea) -Zerafet Maiz Alizares Lg. Aldea, 54 (Corme Aldea) -Alberto Torrado Rellán Avda. Eduardo Pondal, 57, 1º -Ernesto Lema Fondo Lg. O Petón, 11 (Tella) -Mónica Doldán Lema Lg. Vereda, 2 (Tella) -Carmen Varela Amado Lg. Anllóns Grande, 48 -Mikael Cancela Romero Lg. Cerezo de Abaixo, 10 -Mercedes Muñoz Sixto Lg. Bugalleira, 24 Con data 10 de maio e mediante a Resolución da Alcaldía número 133/2010 iniciouse o trámite de baixa de oficio no padrón de habitantes, concedéndolles ós interesados un prazo de quince días hábiles, contados dende o seguinte ó da publicación desta Resolución no Boletín Oficial da Provincia, para que presentaran as alegacións oportunas respecto da súa situación no padrón de habitantes. Transcorrido o dito prazo non se recibíu ningunha alegación ó respecto. Con data 23.06.2010 remitíuse ó Consello Provincial de Empadroamento, sección provincial da Coruña, os expedientes completos da tramitación destas baixas de oficio. Con data 08.07.2010 a sección provincial da Coruña do Consello Provincial de Empadroamento acordou informar favorablemente estas baixas de oficio. Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locias aprobado polo R. d. 1690/1986, do 11 de xullo. Resolución do 1 de abril de 1997, apartado II-1-c.2 para as baixas de oficio. Polo tanto RESOLVO: 1.- Dar de baixa de oficio no padrón de habitantes deste Concello ós habitantes que de seguido se sinalan, con data 08.07.2010: NOME E APELIDOS ENDEREZO -Rosa Maiz Alizares Lg. Aldea, 54 (Corme Aldea) -Zerafet Maiz Alizares Lg. Aldea, 54 (Corme Aldea) -Alberto Torrado Rellán Avda. Eduardo Pondal, 57, 1º -Ernesto Lema Fondo Lg. O Petón, 11 (Tella) -Mónica Doldán Lema Lg. Vereda, 2 (Tella) -Carmen Varela Amado Lg. Anllóns Grande, 48 -Mikael Cancela Romero Lg. Cerezo de Abaixo, 10 -Mercedes Muñoz Sixto Lg. Bugalleira, 24 2.- Publicar este acordo no Boletín Oficial da Provincia. Ponteceso, 21 de xullo de 2010 O alcalde José Luis Fondo Aguiar Dou fe A secretaria Cristina Castro Fuentes
03/08/2010 | Administración LocalMunicipal
Cedeira
Aprobación do padrón fiscal da taxa de recollida RSU 2009

A Xunta de Goberno Local de Cedeira aprobou inicialmente o 30 de xullo de 2010 o Padrón Fiscal da taxa de recollida de residuos sólidos ubanos, correspondente ao exercicio de 2009, que consta de 5.645 contribuíntes e ascende ao importe de 347.097,10 €. Para que os interesados poidan presentar as reclamacións que consideren oportunas, o dito padrón expónse ao público durante o prazo de quince días hábiles, desde o día seguiente ao da publicación deste anuncio no Boletín Oficial da Provincia. Poderán interpoñer recurso de reposición ante a Xunta de Goberno Local durante o prazo dun mes, que se conta desde o día seguinte á finalización da exposición pública. Cedeira, 30 de xullo de 2010 O alcalde José Luis Vergara Rey
03/08/2010 | Administración LocalMunicipal
Cambre
Padrón de habitantes: expedientes de baixa de oficio

Mediante Resolución da Alcaldía de data 21 de xullo de 2010 resolveuse dar de baixa no Padrón Municipal de Habitantes ás persoas que de seguido se relacionan, despois de terlles incoado expedientes de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais, e tralo informe favorable da Sección Provincial do Consello de Empadroamento da Coruña aos devanditos expedientes. Dado que dos informes que obran nos expedientes non consta ningún domicilio para os efectos de notificación aos interesados, publíquese este anuncio no taboleiro de edictos do Concello, así como no Boletín Oficial da Provincia, todo isto de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses, a contar dende o día seguinte á recepción desta notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, de 13 de xullo, reguladora da xurisdición contencioso-administrativa), todo isto sen prexuízo de que poida exercitar, de se-lo caso, calquera outro recurso que estime procedente. Cambre, 22 de xullo de 2010. O alcalde Antonio Varela Saavedra
03/08/2010 | Administración LocalMunicipal
Fisterra
Contrato administrativo

Acordada licitación por procedemento negociado por parte da Xunta de Goberno local en sesión do dia 22 de xullo de 2010 para execución da obra incluida dentro do Convenio formalizado coa Excma Deputación Provincial ano 2010: O que se fai público para que as Empresas que desexen participar presenten as propostas nas oficiñas municipais en horario de 9 a 14 horas, dentro do prazo de oito dias naturais contados a partir do seguinte ó da publicación deste anuncio no Boletin Oficial da Provincia, en base ós pregos de cláusulas administrativas aprobados no seu dia pola Corporación provincial.-- Fisterra, a 27 de xullo de 2010.- ALCALDE-PRESIDENTE José Manuel Traba Fernández.-
03/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de xurado

Recibido o libramento para o pagamento de IMPORTE XURADO correspondente a expedientes de expropiación forzosa instruídos para o termo municipal de TOURO con motivo das obras do proxecto AC/01/86.1.1 “ACONDICIONAMENTO DA ESTRADA AC-240. TREITO: BURRES-FONTEDIAZ”, e feito efectivo polo pagador, foi sinalada por este Servizo de infraestruturas, en cumprimento do disposto no art.49 do Regulamento de Expropiación Forzosa do 26 de abril de 1957, a data do pagamento, o cal terá lugar o 16 DE SETEMBRO DE 2010, DE 10.00 A 11.00 HORAS. aos propietarios dos terreos que figuran nas relacións adxuntas. O pagamento efectuarase na Casa Consistorial do CONCELLO DE TOURO polo pagador deste Servizo e en presenza do representante da Administración e do alcalde e secretario do devandito Concello.0 que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. LOPEZ GRUEIRO RELACION DE PROPIETARIOS QUE SE CITAN OBRA: ACONDICIONAMENTO DA ESTRADA AC-240 TREITO: BURRES-FONTEDIAZ TERMO MUNICIPAL: TOURO CLAVE DE OBRA: AC/01/86.1.1
03/08/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de contencioso

Recibido o libramento para o pagamento de IMPORTE CONTENCIOSO correspondente a expedientes de expropiación forzosa instruídos para o termo municipal de CABANAS con motivo das obras do proxecto AC/00/65.1 “NOVA ESTRADA DE CONEXION DA AC-141 COA N-651 E A A-9 EN VILAR DO COLO”, e feito efectivo polo pagador, foi sinalada por este Servizo de Infraestruturas, en cumprimento do disposto no art.49 do Regulamento de Expropiación Forzosa do 26 de abril de 1957, a data do pagamento, o cal terá lugar o 14 DE SETEMBRO DE 2010, DE 09.30 A 10.30 HORAS. Aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DE CABANAS polo pagador deste Servizo e en presenza do representante da Administración e do alcalde e secretario do devandito Concello. O que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. LOPEZ GRUEIRO RELACION DE PROPIETARIOS QUE SE CITAN OBRA: NOVA ESTRADA DE CONEXION DA AC-141 COA N-651 E A A-9 ENVILAR DO COLO TERMINO MUNICIPAL: CABANAS CLAVE DE OBRA: AC/00/65.1